b'\n_START_ARTICLE_\nZrelostni izpit\n_START_PARAGRAPH_\nZrelostni izpit (It.: Immaturi) je italijanski celove\xc4\x8derni igrani film, nastal leta 2011 v re\xc5\xbeiji Paolo Genoveseja.\n_START_SECTION_\nVsebina\n_START_PARAGRAPH_\nGiorgio, Lorenzo, Piero, Luisa, Virgilio in Francesca so vrstniki iz srednje \xc5\xa1ole, ki se po dvajsetih letih kot 40-letniki ponovno zdru\xc5\xbeijo potem, ko prejmejo obvestilo ministrstva za izobra\xc5\xbeevanje, da morajo zaradi nekak\xc5\xa1ne napake ponovno opravljati zrelostni izpit. Ob glasbeni spremljavi iz 1980-ih, ki jim je skupna, film na komi\xc4\x8den na\xc4\x8din prikazuje tudi razli\xc4\x8dnost karakterjev, \xc5\xbeivljenjskih situacij, starih simpatij in sporov, partnerjev in otrok ter jih vzporeja s filozofskimi nauki Epikura in sofistov, ki se jih protagonisti ponovno u\xc4\x8dijo za zrelostni izpit._NEWLINE_14. avgusta 2013 je bil prikazan na prvem programu RTV Slovenija v terminu Film tedna.\n_START_SECTION_\nNagrade\n_START_PARAGRAPH_\nFilm je prejel nagrado Capri Italian Box Office Award.'